รัฐบาลออกมาตรการระยะที่ 2 ดูแลและเยียวยาผลกระทบประชาชน โดยเฉพาะแรงงานลูกจ้างที่อยู่นอกระบบประกันสังคม เพื่อบรรเทาค่าครองชีพ
รัฐบาลออกมาตรการระยะที่ 2 ดูแลและเยียวยาผลกระทบประชาชน โดยเฉพาะแรงงานลูกจ้างที่อยู่นอกระบบประกันสังคม เพื่อบรรเทาค่าครองชีพนายสมคิด จาตุศรีพิทักษ์ รองนายกรัฐมนตรี เปิดเผยผลการประชุมคณะรัฐมนตรี ว่า ที่ประชุมได้อนุมัติมาตรการระยะที่ 2 เพื่อดูแลและเยียวยาผลกระทบของประชาชนจากการแพร่ระบาดของโรคโควิด-19 ตามที่กระทรวงการคลังเสนอ อาทิ มาตรการดูแลและเยียวยา สำหรับแรงงานลูกจ้าง ลูกจ้างชั่วคราว อาชีพอิสระที่ไม่อยู่ในระบบประกันสังคม หรือเป็นผู้ที่ส่งประกันตนตามมาตรา 40 โดยไม่มีนายจ้าง ซึ่งสามารถเข้าร่วมโครงการได้รับการสนับสนุนเงินช่วยเหลือให้รายละ 5,000 บาทต่อเดือน เป็นระยะเวลา 3 เดือนตั้งแต่เดือนเมษายนถึงเดือนมิถุนายนนี้ มีเป้าหมายครอบคลุม 3 ล้านคน ผ่านการลงทะเบียนกับธนาคารออมสิน ธนาคารกรุงไทยและธนาคารเพื่อการเกษตรและสหกรณ์การเกษตร หรือ ธ.ก.ส.ที่จะเปิดให้ลงทะเบียนเร็วๆ นี้ คาดว่าจะรัฐใช้งบประมาณ 4.5 หมื่นล้านบาท รวมถึงมีโครงการสินเชื่อเพื่อเพิ่มสภาพคล่องชั่วคราว จากธนาคารออมสิน และ ธ.ก.ส.รวม 4 หมื่นล้านบาท ให้กับประชาชนสามารถกู้ฉุกเฉินได้วงเงิน 10,000 บาทต่อราย คิดอัตราดอกเบี้ยต่ำเพียงร้อยละ 0.10 ต่อเดือน โดยไม่ต้องใช้หลักค้ำประกัน ระยะเวลากู้ไม่เกิน 2 ปี 6 เดือน ปลอดชำระเงินต้นและดอกเบี้ย 6 เดือนรับคำขอสินเชื่อถึงวันที่ 30 ธันวาคมนี้ รวมทั้งมีโครงการสินเชื่อพิเศษเพิ่มเติมอีก จากธนาคารออมสินวงเงิน 20,000 ล้านบาท ให้กู้ได้รายละ 50,000 บาท อัตราดอกเบี้ยร้อยละ 0.35 ต่อเดือน ระยะเวลากู้ไม่เกิน 3 ปี นอกจากนี้ ยังมีมาตรการเลื่อนเวลาชำระภาษีเงินได้บุคคลธรรมดา จากเดิมสิ้นสุดวันที่ 30 มิถุนายน เป็นสิ้นสุด 31 สิงหาคมนี้ และมาตรการยกเว้นภาษีเงินได้บุคคลธรรมสำหรับค่าตอบแทนในการเสี่ยงภัยของบุคลากรทางการแพทย์และสาธารณสุข เพื่อเป็นขวัญและกำลังในการปฎิบัติงานรองนายกรัฐมนตรี กล่าวอีกว่า มาตรการครั้งนี้เป็นมาตรการเร่งด่วนที่จะเพียงพอช่วยเหลือประชาชนได้ แต่ทั้งนี้ยังต้องติดสถานการณ์การแพร่ระบาดอย่างใกล้ชิด เพื่อเตรียมออกมาตรการดูแลประชาชนเพื่มเติม โดยมาตรการครั้งนี้ที่ออกมาเพื่อดูแลประชาชนในระหว่างเดือนเมษายน-กรกฎาคมนี้ ส่วนระยะต่อไปจะมีมาตรการออกมา เพื่อรองรับภัยแล้ง ที่จะต้องเป็นทั้งมาตรการดูแลและกระตุ้นเศรษฐกิจ พร้อมขอให้ประชาชนให้ความร่วมมือด้านสาธารณสุขเป็นสิ่งสำคัญ เพราะยอมรับว่าการหยุดนิ่งในสถานการณ์นี้กระทบต่อระบบเศรษฐกิจในระยะสั้น แต่เมื่อวิกฤตต่างๆ ผ่านพ้นไปแล้วการฟื้นตัวในช่วงปลายปีย่อมไม่ยาก หวังว่าประเทศจีนจะฟื้นตัวโดยเร็วเพื่อทำให้การส่งออกได้ดีขึ้นตามด้วย พร้อมยืนยันว่า ไม่ต้องห่วงเรื่องการใช้งบประมาณ เนื่องจากยังมีเพียงพอและยังไม่จำเป็นต้องกู้ในช่วงเวลานี้